**SVEUČILIŠTE U SPLITU, MEDICINSKI FAKULTET**

**Šoltanska 2a, 21000 Split**

**OIB: 02879747067**

**RKP: 22451**

**Klasa:**

**Ur. broj:**

**U Splitu, 14.07.2025.**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**PRIHODI I PRIMICI**

**Obrazloženje ostvarenja plana prihoda u razdoblju 01-06/2025.**

Na početku i na kraju promatranog razdoblja stanje novčanih sredstava na računima Medicinskog fakulteta u Splitu bilo je kako slijedi:

|  |  |  |
| --- | --- | --- |
| Valuta | Iznos sredstava na dan 01.01.2025. | Iznos sredstava na dan 30.06.2025. |
| EUR | 10.707.303,17 | 3.735.736,85 |
| CAD | 142.049,03 | 142.050,25 |
| NOK | 3.416,82 | 3.416,85 |
| GBP | 0,69 | 0,69 |
| USD | 239,63 | 96,10 |

U prvih 6 mjeseci 2025. godine ostvaren je **novčani priljev temeljem** **prihoda u visini 4.410.797,24 EUR**, što čini 98,85% izvršenja prihoda u istom razdoblju prethodne godine. **Realno, plan je ostvaren cca 34%** međutim, krajem prošle godine ili početkom ove godine **nije napravljen rebalans plana**, koji se morao napraviti zbog uplata sredstava EU fondova (InnoThyroGen te EU4MEDTECH) u prosincu 2024. godine., umjesto prema planu u 2025.godini.

Prema priloženom, realizacija plana prihoda u prvih 6 mjeseci ove godine u najvećoj mjeri prati planske pokazatelje uzevši u obzir činjenicu da se značajno veći dio prihoda ostvaruje u drugoj polovici godine.

Podaci plana se odnose na izvorni financijski plan usvojen dana 12.12.2024.

**Izvršenje prihoda po ekonomskoj klasifikaciji**

Izvršenje prihoda iz proračuna (konta skupine 67) je u velikoj mjeri skladu sa planom (46%), dok je izvršenje pomoći iz inozemstva (konta skupine 63) u značajnoj mjeri ispod planiranih pokazatelja (7 %). Nešto je veće odstupanje kod izvršenja prihoda od upravnih i administrativnih pristojbi (konta skupine 65) gdje je izvršenje plana ostvareno u visini 10%. Navedeni prihodi se u najvećoj mjeri odnose na prihode od školarina koje su ostvareni za 26% manje nego prethodne godine. Postotak ostvarenja u odnosu na plan nizak budući da se većina prihoda od školarina ostvaruje u drugoj polovici godine. Također, odstupanje je prisutno i kod prihoda od pruženih usluge te donacija (konta skupine 66) gdje je plan izvršen u visini 21% u najvećem dijelu radi manje ostvarenih prihoda od pruženih usluga. U odnosu na prethodnu godinu ovaj prihoda je u porastu za 58%.

Na navedene pokazatelje u velikoj mjeri utječe dinamika ostvarivanja prihoda, te će se stvarna realizacija plana moći utvrditi tek krajem godine.

**Izvršenje prihoda po izvorima**

**11 Opće prihode i primitke** čine prihodi iz državnog proračuna za financiranje redovne djelatnosti - skupina 671.

Ova sredstva se odnose na redovnu djelatnost uključujući plaće sa prijevozom; temeljno financiranje nastavne djelatnosti; temeljno financiranje znanstvene djelatnosti.

Prihodi iz izvora 11 su ostvareni u visini 45,71% od planiranog iznosa, te 107,59% od prošlogodišnjeg izvršenja. Navedeno je definirano visinom sredstava primljenih iz državnog proračuna, a povećanje je u značajnoj mjeri vezano uz povećanje koeficijenata temeljem Uredbe o koeficijentima te povećanja osnovice plaće.

**12 Sredstva učešća za pomoći (**učešće državnog proračuna u EU projektima) odnose se na projekte iz Europskog socijalnog fonda za koje učešće u visini 15% osigurava Državni proračun.

Ova sredstva se odnose na učešće Državnog proračuna u visini 15% u rashodima EU projekata, međutim, u promatranom razdoblju nismo imali prihoda po ovoj osnovi.

**31 Vlastite prihode**, skupina 661, čine prihodi ostvareni obavljanjem poslova na tržištu i u tržišnim uvjetima, (tečajevi trajne medicinske izobrazbe, dijagnostički postupci, izbori u znanstveno - nastavna zvanja, sudska medicinska vještačenja, konzultantske usluge te

iznajmljivanje prostora). Ovdje su uključeni i vlastiti projekti za tržište.

Prihodi iz izvora 31 su ostvareni u visini 23,05% uz odnosu na planirane, te 387,58% u odnosu na realizaciju iz prethodne godine.

**43 Ostali prihodi za posebne namjene**, skupina 652, odnose se na prihode od školarina, upisnina i sl. Najveći iznos se ostvaruje od školarina studija Medicina na engleskom jeziku; ostalo se odnosi na prihode od poslijediplomskih studija; prihode od školarina od diplomskih studija Medicine, Dentalne medicine i Farmacije te upisnina.

Prihodi iz izvora 43 su realizirani u visini 10,10% od planiranog, te 73,30% od prošlogodišnjeg izvršenja. Navedeni prihodi se u najvećoj mjeri odnose na prihode od školarina koje su, ali je postotak ostvarenja u odnosu na godišnji plan nizak budući da se većina prihoda od školarina ostvaruje u drugoj polovici godine

**5 Pomoći** čine sredstva iz Europskog fonda za regionalni razvoj, sredstva Europske unije za istraživanje i inovacije, sredstva ESF-a, sredstva Hrvatske zaklade za znanost, sredstva Grada Splita za poticanje znanstvene izvrsnosti, pomoći MZO-a i Županije.

Planirana sredstva iz **izvora 51** se odnose na prihode od EU Obzor projekata. Planirani iznosi su definirani temeljem proračuna navedenih projekata, međutim kako nije napravljen već spomenuti rebalans plana navedeni podatci su nerealni.

**Prihodi iz izvora 52** se u najvećem dijelu odnose na EU projekte, na sredstva iz Hrvatske zaklade za znanost za aktivne HRZZ projekte kao i za plaće doktoranada. na prihode od Sveučilišta u Splitu (nastava u Mostaru te Erasmus+ projekti) te na ostale pomoći.

Prihodi iz izvora 52 su u odnosu na plan realizirane u visini 40,41%, a u odnosu na prošlogodišnje ostvarenje u visini 97,58%. Ovi prihodi se uglavnom temelje na prijenosu EU sredstava te sredstava iz Hrvatske zaklade za znanost.

**Prihodi iz izvora 561**  se odnose na prihode iz ESF-a temeljem EU projekata. U razdoblju 01-06/2024. nisu ostvreni prihodi iz ovog izvora.

**61 Donacije** se odnose na namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna (ovdje su uključena i sredstva primljena od pravnih osoba nositelja EU projekata (MEFST partner na projektu).

Prihodi iz izvora 61 (donacije) ostvareni su u visini 15,08% od planiranog, te 36,83% od prošlogodišnje izvršenja.

**RASHODI I IZDACI**

**Obrazloženje ostvarenja plana rashoda u razdoblju 01-06/2025.**

U razdoblju 01-06/2025. godini ostvaren je **novčani odljev temeljem** **rashoda u visini 11.333.098,02 EUR**, što čini 63,81% godišnjeg plana za 2025. godinu, te 200,91% izvršenja rashoda u istom razdoblju prethodne godine. Prema priloženom, realizacija plana rashoda u prvih 6 mjeseci ove godine je u skladu sa planom.

Podaci plana se odnose na izvorni financijski plan usvojen dana 20.12.2024.

**Izvršenje rashoda po ekonomskoj klasifikaciji**

Realizacija rashoda za zaposlene (konta skupine 31) je ostvarena u visini 43,42% od plana te 106,29% od realizacije prethodne godine; za materijalne rashode (konta 32) u visini 49,42% u odnosu na plan te 102,63% u odnosu na prethodnu godinu; za subvencije (konta 35) ostvareno je 104,28% u odnosu na planirano; za pomoći dane u inozemstvo i unutar općeg proračuna (konta 36) rashodi su realizirani u visini 126,79% u odnosu na plan, (ovo se odnosi na plaćanje za Obzor projekte). Za ostale rashode (konta 38) ostvareno je 122,38% od planiranog. Rashodi za nabavu dugotrajne imovine su na 71,04% od planirane, i u povećanju od 188,91% u odnosu na prethodno razdoblje. Na ove pokazatelje također značajno utječe dinamika realizacije planiranih aktivnosti te će tek na kraju godine moći dobiti stvarno stanje izvršenja plana.

**Izvršenje rashoda po izvorima**

**Rashodi iz izvora 11** su realizirani u visini 47,74% od plana, te 110,68% od prošlogodišnjeg izvršenja. Navedeno je definirano visinom sredstava primljenih iz državnog proračuna.

Rashodi iz **izvora 12** **Sredstva učešća za pomoći (**učešće državnog proračuna u EU projektima); u promatranom razdoblju nismo imali rashoda po ovoj osnovi.

Rashodi iz **izvora 31** su ostvareni u visini 21,76% planiranih, te 55,98% prošlogodišnjih. Naime, ovi rashodi ovise o fazi realizaciji projekata za tržište te dinamici organiziranja tečajeva, kongresa i sl.

Rashodi iz **izvora 43** (školarine) su realizirani u visini 40,47% od planiranog, te 92,66% od prošlogodišnjeg izvršenja te je navedeno uglavnom u skladu sa planom.

Rashodi iz **izvora 51** (Obzor projekti) su ostvareni u visini 110,53% od planiranih, te 9.103,06% od prošlogodišnjih. Naime, dinamika realizacije rashoda u velikoj mjeri ovisi o fazi realizacije postojećih EU projekata

Rashodi iz **izvora 52** (Ostale pomoći i darovnice) su u odnosu na plan realizirane u visini 62,15%, a u odnosu na prošlogodišnje ostvarenje u visini 112,26%.

Rashodi iz **izvora 561** (EU projekti iz ESF-a) u promatranom razdoblju nisu ostvareni.

Rashodi iz **izvora 61** (donacije) ostvarene su u visini 22,49% od planiranog, te 86,92% od prošlogodišnjeg izvršenja. Donacije se u određenom dijelu odnose na rashode temeljem projekata, a u određenoj mjeri na rashode iz ostalih donacija.

Odstupanja po pojedinim pozicijama u odnosu na plan nastala su uglavnom zbog dinamike realizacije rashoda, na što značajno utječe dinamika realizacije postojećih projekata.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2024 | Stanje obveza na dan 30.06.2025. |
| Ukupne obveze | 2.603.877,89 EUR | 1.850.241,18 |
| Dospjele obveze | 1.821.278,54 EUR | 1.606.733,12 |

**Dospjele obveze 31.12.2024.**

Stanje dospjelih obveza na kraju izvještajnog razdoblja u visini 1.821.278,54 EUR se u najvećoj mjeri odnosi na obveze prema proračunskim korisnicima u iznosu od 1.788.008,06 EUR dok se ostatak u visini 33.270,48 EUR odnosi na tekuće obveze za materijalne rashode i nabavu nefinancijske imovine (kod ovih obveza nema značajnih kašnjenja).

Dospjele obveze prema proračunskim korisnicima u visini 1.788.008,06 EUR se odnose na obveze prema Sveučilištu u Splitu.

Iznos dospjelih obveza prema Sveučilištu u Splitu se odnosi na obračunate obveze u visini 15% od školarina studija Medicina na engleskom jeziku za ak. godinu 2020/2021. (dio) za ak. godinu 2021/2022, za ak. godinu 2022/2023, te za ak. godinu 2023/2024. S obzirom da se radi o visokim iznosima koje značajno utječu na likvidnost Fakulteta, sa Sveučilištem je dogovoreno da će se postojeća obveza plaćati u tranšama prema financijskim mogućnostima Fakulteta. Tijekom 2024. godine Sveučilištu je uplaćeno 13.799,87 EUR po ovoj osnovi.

Obveze prema KBC-u Split se podmiruju prijebojem temeljem računa za usluge i školarina koje Fakultet fakturira KBC-u te kod njih nema značajnijeg kašnjenja.

**Dospjele obveze 30.06.2025.**

Stanje dospjelih obveza na kraju izvještajnog razdoblja u visini 1.606.733,12 EUR se unajvećoj mjeri odnosi na obveze prema proračunskim korisnicima u iznosu od 1.593.841,70 EUR dok se ostatak u visini 12.891,42 EUR odnosina tekuće obveze za materijalne rashode i nabavu nefinancijske imovine (kod ovih obveza nema značajnih kašnjenja).

Dospjele obveze prema proračunskim korisnicima u visini 1.593.841,70 EUR se odnose na obveze prema Sveučilištu u Splitu.

Iznos dospjelih obveza prema Sveučilištu u Splitu se odnosi na obračunate obveze u visini 15% od školarina studija Medicina na engleskom jeziku za ak. godinu 2020/2021. (dio); za ak. godinu 2021/2022; 2022/2023; 2023/2024; te za ak. godinu 2024/2025. S obzirom da se radi o visokim iznosima koje značajno utječu na likvidnost Fakulteta, sa Sveučilištem je dogovoreno da će se postojeća obveza plaćati u tranšama prema financijskim mogućnostima Fakulteta. U prvih 6 mjeseci 2024. godine Sveučilištu je uplaćeno 215.102,53 EUR po osnovi udjela Sveučilišta u prihodima Fakulteta.

Obveze prema KBC-u Split se podmiruju prijebojem temeljem računa za usluge i školarina koje Fakultet fakturira KBC-u.

V.D. DEKANA

Prof. dr. sc. Valdi Pešutić-Pisac